proxectonos/corpus_dominio_legal_administrativo_tmp huggingface dataset:
APROBACIÓN DO PADRÓN DE AUGA, REDE DE SUMIDOIROS, DEPURACIÓN E CANON DA AUGA
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 14/08/2018)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 2º trimestre do ano 2018 e por un importe total de 375,548,55.-€ e habendo sido aprobado por Resolución da Alcaldía de 10 de xullo de 2018 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no Concello de Ponteareas, en días hábiles durante as horas de 08:00 a 14:00 no Departamento de Rentas, e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxeto de reclamación economico-administrativa ante o órgano economico-administrativo da Comunidade Autónoma de Galicia no prazo dun mes dende a súa publicación no BOP. O ALCALDE, documento asinado dixitalmente
TAXAS AUGA E DEPURACIÓN VILAGARCÍA DE AROUSA: EXPOSICIÓN PADRÓN E INICIO DE COBRO DO 4º TRIMESTRE DE 2017
ADMINISTRACIÓN LOCAL — Municipal — Vilagarcía de Arousa (Recadación, 31/01/2018)

Aprobado pola Xunta de Goberno Local de 22 de xaneiro de 2017 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 4º trimestre de 2017, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 1 de febreiro de 2018 e o 2 de abril de 2018, o cargo dos recibos domiciliados efectuarase o 5 de febreiro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 22 de xaneiro de 2018 O SR. ALCALDE Asdo./.
DELEGACIÓN DA ALCALDIA
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 03/04/2018)

Visto que corresponde aos Cesar Miguel Tordable Darboe, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Visto que deden o martes 20 de marzo de 2018 ao venres 23 de marzo do mesmo ano peramneceré ausente co concello por ter que asistir a unas xornadas realacionadas co desemopeño do meu cargo de alcaldía Por todo iso, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO: Delegar en Blanca Nieve San Felipe Saceanu a función de representacionb institucionad y física que correspondente a funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, durante o período mencionado conservando na miña coalidade de alcaldesa electa as facultades de sinatura e demais propias do meu cargo dado que as mesmas se realizan de forma telemática SEGUNDO: O órgano delegado debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. TERCERO: A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tácitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. CUARTO: A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. QUINTO: No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en devanditas normas. Tomiño, 19 de marzo de 2018.—A Alcaldesa, Sandra González Álvarez.
APROBACIÓN DEFINITIVA SUPLEMENTO DE CRÉDITO 1/2018
ADMINISTRACIÓN LOCAL — Municipal — Porriño, O (Presupostos e cadros de persoal, 27/12/2018)

Por acordo plenario adoptado o día 12 de novembro de 2018 foi aprobado con carácter provisional o expediente de modificación orzamentaria mediante suplemento de crédito nº 1/2018 (expte. nº 4377/2018 relacionado co expte. nº 4307/2018), non presentándose reclamacións nin alegacións durante o período de exposición pública que se iniciou en data 29/11/2018 e rematou o 20/12/2018, polo que se considera definitivamente aprobado, de conformidade co disposto nos artigos 177 en relación co 169.3 do Real Decreto Lexislativo 2/2004, de 5 de marzo polo que se aproba o T. R. da Lei Reguladora das Facendas Locais e os artigos 38.1 e 38.2 en relación co artigo 20.3 do R. D. 500/1990, de 20 de abril. O resumo por capítulo do orzamento queda da seguinte forma: Capítulo DENOMINACIÓN IMPORTE 1 GASTOS DE PERSOAL 4.773.779,42 2 GASTOS BENS CORRENTES E SERVIZOS 8.673.640,11 3 GASTOS FINANCEIROS 50.000,00 4 TRANSFERENCIAS CORRENTES 1.214.063,10 5 FONDO CONTINXENCIA 47.740,61 6 INVESTIMENTOS 6.674.929,38 7 TRANSFERENCIAS DE CAPITAL 7.400,00 8 ACTIVOS FINANCEIROS 70.000,00 9 PASIVOS FINANCEIROS 0,00 TOTAL … … … 21.511.552,62 Capítulo DENOMINACIÓN IMPORTE 1 IMPOSTOS DIRECTOS 5.422.400,00 2 IMPOSTOS INDIRECTOS 275.000,00 3 TAXAS, PREZOS PÚBLICOS 2.693.981,48 4 TRANSFERENCIAS CORRENTES 6.245.846,51 5 INGRESOS PATRIMONIAIS 757.404,84 6 alleamento DE TERREOS 2.910.957,68 7 TRANSFERENCIAS DE CAPITAL 2.716.721,22 8 ACTIVOS FINANCEIROS 491.310,31 TOTAL … … … 21.513.622,04 Contra a presente aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado R. D. Asinado dixitalmente á marxe pola sra. alcaldesa-presidenta.
DELEGACIÓN TEMPORAL DA ÁREA DE CULTURA NO CONCELLEIRO D. JAIME ANEIROS PEREIRA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 18/10/2018)

Por Resolución desta Alcaldía de data 19 de xuño de 2015 delegouse no concelleiro, D. CAYETANO MAXIMILIANO JESUS DE ALDAMA CIRTIU, a Área de CULTURA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno no período do 02 ao 16 de outubro de 2018, ambos incluídos, procede avogar a dita delegación e encomendar a xestión da ÁREA DE CULTURA, durante o dito período, ao concelleiro D. JAIME ANEROS PEREIRA, concelleiro-delegado da Área de Orzamentos e Facenda. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.- Avogar as competencias delegadas da ÁREA DE CULTURA no concelleiro, D. CAYETANO MAXIMILIANO JESUS DE ALDAMA CIRTIU durante a súa ausencia do día 2 ao 16 de OUTUBRO de 2018, ambos incluídos, recuperando novamente a súa vixencia a devandita Resolución ao día seguinte do período indicado. Segundo.- Delegar no concelleiro D. JAIME ANEIROS PEREIRA, concelleiro-delegado Da Área de Orzamentos e Facenda, as competencias municipais en materia de CULTURA durante os días 2 ao 16 de OUTUBRO de 2018, ambos incluídos, nos termos sinalados na Resolución de 19 de xuño de 2015. Terceiro.- A presente Resolución terá efectos a partir dende o día 02 ao 16 de OUTUBRO de 2018, ambos incluídos, sen prexuízo de posteriores modificacións. Cuarto.- Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.- A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.- Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital. O alcalde-presidente, Abel Caballero Álvarez. Dou fe.—A secretaria do goberno local, Mª Concepción Campos Acuña
DH. W36.59483, SOLICITUDE DE JOSÉ LUIS DOMÍNGUEZ VILAS, PARA OBRA DUN MURO DE CONTENCIÓN, NO LUGAR DE CAMBOA 14A, PARROQUIA DE LOURIZÁN (SANTO ANDRÉ) CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 16/01/2018)

As obras solicitadas consisten na construción dun muro perimetral de peche, de 71,25 metros de lonxitude e 2,00 metros de altura máxima, nas parcelas 218 e 219 do polígono 25 do catastro de Pontevedra. A distancia mínima do muro ao dominio público hidráulico será de 5,00 metros. Este situarase entre os puntos de coordenadas UTM X: 526.183 e Y: 4.694.279 e X: 526.179 e Y: 4.694.313. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 28 de decembro de 2017. O Xefe do Servizo Territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
DEPÓSITO DE ACTA FUNDACIONAL E ESTATUTOS DA ASOCIACIÓN DE HOSTELEROS CASCO BELLO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Convenios colectivos, 05/11/2018)

De conformidade co disposto na Lei 19/1977, do 1 de abril, de asociación sindical (BOE nº 80, do 4 de abril), e nos artigos 13 e 14 do Real decreto 416/2015, do 29 de maio, sobre depósito de estatutos das organización sindicais e empresariais (BOE nº 147, do 20 de xuño) e para os efectos que nos citados artigos se recollen, faise público que na Secciòn de Mediación, Arbitraxe e Conciliación desta xefatura territorial, foron depositados, con data 19/10/2018, logo de requirimento de emenda, acta de constitución e estatutos da ASOCIACIÓN DE HOSTELEROS CASCO BELLO, que abrangue os seguintes ámbitos: Territorial: Casco vello de Vigo e zonas adxacentes. Funcional: Empresarial. Actividade de hostalaría. Asinan a acta de constitución, de data 27/09/2018, Apolo Vorobets Esperante, en representación de VIGO CENTRAL 14 SL, Nuria Mar Janoher Cantador por FABOLILEAVIC SL, Sergio Vázquez Teruelo por VIGOEUSKAL SL, Sergio Argibay Fernández por SOPORTALES VINOTALES SL, Antonio García Correa por HOSTELERIA TIZIANO SL, Jesús Vaquero Saavedra por ZONA VINOS SL, e Abrahim Magrini Dato, empresario individual. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interés directo, persoal e lexítimo, poderán impugnar os estatutos depositados ante o xulgado do social. Vigo, 22 de outubro de 2018. O xefe territorial Ignacio Rial Santomé.
APROBACIÓN DEFINITIVA DOS EXPEDIENTES DE MODIFICACIÓN DE CRÉDITO NÚMERO 9, 10 E 11
ADMINISTRACIÓN LOCAL — Municipal — Lalín (Presupostos e cadros de persoal, 17/09/2018)

Esgotado o prazo de exposición ó público dos expedientes de modificación de créditos-Crédito Extraordinario Nº 9-P/2018 (Expte.3855/2018), o Crédito Extraordinario Nº de 10-P/2018 (Expte.3419/2018), modificación da base 24 das de execución do orzamento (Expte.3861/2018) e o de Crédito Extraordinario Nº 11-P/2018 (Expte 3848/2018), aprobados polo Pleno desta Corporación en sesión celebrada o día 27 de xullo do presente ano sen que lle conste á Intervención que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 11 de setembro de 2018. O Alcalde Rafael Cuíña Aparicio
APROBACIÓN DO PADRÓN DO IMPOSTO DE ACTIVIDADES ECONÓMICAS
ADMINISTRACIÓN LOCAL — Municipal — Ribadumia (Recadación, 23/11/2018)

Aprobado por resolución da Alcaldía o padrón do Imposto sobre Actividades Económicas (IAE) correspondente ao exercicio 2018, estará a disposición do público nas oficinas municipais, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Actividades Económicas (IAE) correspondente ao ano 2018 será o comprendido entre o 15 de novembro e o 31 de decembro do 2018, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 26 de decembro de 2018 O Imposto deberá pagarse a través das seguintes entidades colaboradoras ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde – presidente. D. Aldrin Arcarons Selmani.
APROBACIÓN INICIAL DO EXPEDIENTE DE MODIFICACIÓN DE CRÉDITO 63-XERA AMPL-18 CON CARGO AO REMANENTE DE TESOURERÍA
ADMINISTRACIÓN LOCAL — Municipal — Ponteareas (Presupostos e cadros de persoal, 29/11/2018)

Aprobado inicialmente o expediente crédito extraordinario e ampliación de crédito financiado con cargo ao remanente líquido de tesourería, por Acordo do Pleno de data 20 de novembro do 2018, e importe total de 820,566,65 euros, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. Así mesmo, estará a disposición dos interesados/as na sede electrónica deste Concello www.ponteareas. gal. De conformidade co acordo adoptado, o devandito acordo considerarase definitivamente aprobado, se durante o prazo citado non se presentaron alegacións. O alcalde-presidente Xosé Represas Giráldez
BASES REGULADORAS E CONVOCATORIA DO PLAN CONCELLOS 2019–LIÑAS 2 E 3
ADMINISTRACIÓN LOCAL — Provincial — Deputación Provincial (Subvencións e axudas, 18/12/2018)

Estas bases reguladoras de carácter complementario ás do Plan de obras e servizos (Plan concellos) 2018-2019, confecciónanse, por unha banda, para colaborar no sostemento dos gastos correntes dos concellos no exercicio 2019 e, por outra, para impulsar, no ámbito municipal, a oferta de emprego considerada un eixe prioritario para acadar a cohesión social no territorio provincial. No artigo 138 da Constitución conságrase o principio de solidariedade e de equilibrio territorial, e establécese que se consegue velando polo establecemento dun equilibrio económico adecuado e xusto entre as diversas partes do territorio nacional. Neste contexto, a Deputación tamén debe, no exercicio das súas competencias e no ámbito provincial, velar polos principios de solidariedade e cohesión territorial, respectando, en todo caso, o de diferenciación, baseado na existencia de concellos de moi distinta natureza, tamaño e de capacidade económica e de xestión. Polo tanto, a acción da Deputación de Pontevedra inscríbese na liña de fomento e cooperación cos municipios, tendo en conta o papel fundamental que estes desempeñan na prestación de servizos esenciais, nun momento coma no actual en que, para cumprir mellor os principios de eficacia, eficiencia e aforro nos custos, se atopan inmersos nun proceso de transformación para configurarse como administracións modernas, transparentes e responsables socialmente. Ante tal situación, considéranse prioritarias as políticas públicas que traten de paliar as dificultades económicas que sofren os concellos á hora de sufragar os seus gastos correntes. Así mesmo, un dos eixes prioritarios dos Plans de cooperación foi o emprego, en calquera concello, con independencia do seu nivel de desenvolvemento, a base para impulsar de forma crecente e sostible a prosperidade, a cohesión e a inclusión social é contar cunha oferta de emprego suficiente. A liña 3 promove a contratación de persoas en situación de desemprego co obxectivo de favorecer a súa inserción no mercado laboral, tendo en conta ademais que os traballos que se van desenvolver reportan accións en beneficio da entidade municipal a través de traballos administrativos e na mellora de equipamentos ou dos espazos públicos. En relación co exposto confecciónanse as seguintes bases reguladoras:
DELEGACIÓN DE FUNCIÓNS PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 12/09/2018)

Pola Alcaldía con data de 4 de setembro de 2018, adoptouse o DECRETO nº 2018-0453, mediante o cal, se resolve, delegar a celebración de matrimonio civil a celebrar o vindeiro 9 de setembro de 2018, ás 13:00 horas no Salón de Plenos da Casa Consistorial de Vila de Cruces, na Concelleira delegada de Novas Tecnoloxías Dª Adriana Iglesias García, en virtude do artigo 43.3 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Contra este Decreto, que pon fin á vía administrativa, de conformidade co que establecido artigo 52 da Lei 7/1985, do 2 de abril, reguladora das Bases do Réxime Local, e de acordo co que dispón o artigo 123 da Lei 39/2015, do 1 de outubro, do Procedemento Administrativo Común das Administracións Públicas, poderá interpoñerse, con carácter previo e postestativo, recurso de reposición ante a Alcaldía deste Concello, no termo dun mes para contar desde o día seguinte a súa publicación no Boletín Oficial da Provincia, ou ben directamente recurso contencioso-administrativo ante o Xulgado do Contencio-Administrativo de Pontevedra, no termo de dous meses, a contar desde o día seguinte da publicación deste anuncio no Boletín Oficial de Provincia. Con todo, poderá interpoñerse calquera outro, si se considera conveniente. Documento asinado electronicamente á marxe.
LICITACIÓN PARA A CONTRATACIÓN DO SERVIZO DE MANTEMENTO INFORMÁTICO NO CONCELLO DE BUEU
ADMINISTRACIÓN LOCAL — Municipal — Bueu (Contratos administrativos, 02/03/2018)

Non procede. A. Experiencia na realización de traballos ou servizos do mesmo tipo ou natureza ao que corresponde o obxecto do contrato: a prestación do servizo correspondente ao mesmo tipo ou natureza ao que corresponde o obxecto do contrato, cunha duración total non inferior a dous anos, na que polo menos, un ano de execución se atope entre os derradeiros cinco anos, e o requisito mínimo será que o importe anual acumulado no ano de maior execución sexa igual ou superior a 49006,25 euros, cantidade esta que se corresponde ao 70% do valor estimado do contrato B. Medios persoais, materiais e técnicos: os licitadores deberán acreditar a solvencia técnica por este medio achegando ao contrato polo menos dous técnicos con titulación suficiente e axeitada (mínimo Ciclo Superior de Informática ou equivalente) O empresario poderá acreditar a súa solvencia indistintamente mediante a súa clasificación no subgrupo de clasificación correspondente ao contrato de servizos (Grupo V: Subgrupo 3: Categoría: A). En acto público, na sala de concelleiros da casa consistorial, ás 10 horas do quinto día hábil seguinte ao da terminación do prazo sinalado para a presentación de ofertas, podendo atrasarse ata o décimo día hábil no caso de que non figuren a totalidade das presentadas no Servizo de Contratación, o cal anunciarase oportunamente no perfil do contratante con 24 horas de antelación como mínimo. A cargo do adxudicatario (cláusula 12.4.2. B) dos PCAP. Obriga de abono ata un máximo de 1000 euros). Sen prexuízo do indicado no apartado 1. g) do presente anuncio, poderán consultarse os seguintes documentos que integran o expediente electrónico a través da pestana “INFORMACIÓN XERAL” da sede electrónica do Concello de Bueu (https://sedelectronicabueu.gal) mediante introdución dos seguintes códigos seguros de validación (CSV) nos termos previstos no artigo 42. b) da Lei 40/2015 de 1 de outubro do sector público: (Documento asinado electrónicamente á marxe).
DH. W36.62815, SOLICITUDE DE Mª PILAR MÉNDEZ VIDAL, PARA OBRAS DE EDIFICACIÓN DE APARTAMENTOS TURÍSTICOS E PISCINA, NO LUGAR DE A LANZADA, PARROQUIA DE NOALLA, CONCELLO DE SANXENXO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/10/2018)

As obras solicitadas consisten na execución de edificación para oito (8) apartamentos turísticos, distribuída en planta soto; planta baixa, e planta de piso. Proxéctase tamén unha piscina descuberta e unha pequena edificación auxiliar destinada a almacén e aseo. As obras leváranse a cabo nunha parcela, con referencia catastral 1084411NG1918N0001AD, situada no lugar de A Lanzada, parroquia de Noalla, Sanxenxo, a unha distancia do Rego dos Mouros de 74,60 m e nas coordenadas UTM29N – Dátum ETRS 89; X=510.937; Y=4.698.270. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de xullo de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DE MODIFICACIÓN DA ORDENANZA IBI
ADMINISTRACIÓN LOCAL — Municipal — Lama, A (Ordenanzas e Regulamentos, 30/10/2018)

O Pleno deste Concello, en sesión extraordinaria celebrada o día 23 de outubro de 2018, acordou a aprobación provisional da modificación da Ordenanza fiscal reguladora do Imposto sobre Bens Inmobles. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: https://concellodalama.sedelectronica.esSe transcorrido devandito prazo non se presentaron reclamacións, considerarase aprobado definitivamente devandito Acordo. A Lama, na data que figura na marxe. O alcalde Jorge Canda Martínez
RESOLUCIÓN PRESIDENCIAL POLA QUE SE MODIFICA A COMPOSICIÓN DO TRIBUNAL DE SELECCIÓN DO PROCESO SELECTIVO CONVOCADO PARA CONSTITUÍR UNHA BOLSA DE EMPREGO DE AUXILIAR DE LABORATORIO, QUENDA LIBRE
ADMINISTRACIÓN LOCAL — Provincial — Deputación Provincial (Bolsas de emprego, 06/11/2018)

O deputado, en virtude das competencias delegadas da Presidencia en materia de persoal, dita a seguinte RESOLUCIÓN: “No Boletín Oficial da Provincia nº 189, do 1 de outubro de 2018, publicouse a Resolución Presidencial nº 2018018213 do 21 de setembro de 2018 pola que se aproba a lista definitiva de persoas admitidas, designación dos membros que compoñen o tribunal de selección e datas da súa constitución e realización do primeiro exercicio do proceso selectivo convocado para constituír unha bolsa de emprego de auxiliar de laboratorio, quenda libre. Para asegurar o correcto desenvolvemento das probas e ante calquera imprevisto que poida afectar a algunha das persoas que inicialmente estaban designadas para formar parte do tribunal seleccionador deste proceso selectivo, tanto de titulares coma de suplentes, considerando as competencias delegadas da Presidencia en materia de persoal e en virtude das facultades que me confire o artigo 61.12 do Real decreto 2568/86, de 28 de novembro, e o artigo 105.1 g) da Lei 5/97, de 22 de xullo, reguladora da Administración Local de Galicia, RESOLVO nomear a dona Haizhu Alobuela Mesura, técnica de formación e emprego do Servizo de Recursos Humanos e Formación da Deputación provincial de Pontevedra, como Secretaria suplente segunda deste tribunal seleccionador”. Pontevedra, a 5 de novembro de 2018. O deputado delegado O secretario
NOMEAMENTO DE FUNCIONARIO INTERINO E CONFECCIÓN DE LISTAXE DE RESERVA PARA O POSTO DE OFICIAL ELECTRICISTA DA BRIGADA DE OBRAS E SERVIZOS DO CONCELLO DE BUEU
ADMINISTRACIÓN LOCAL — Municipal — Bueu (Persoal, oposicións, 26/06/2018)

O Alcalde-Presidente do Ilmo. Concello de Bueu, con data 21.06.2018 RESOLVE nomear a Florina Mihaela Azueta Izkoa, DNI núm.XXXXXXXXX, funcionario en réxime de interinidade do concello de Bueu (Pontevedra), da Escala de Administración especial, subescala servizos especiais, Subgrupo C2 para ocupar o posto de oficial electricista da brigada de obras e servizos do concello de Bueu, ata que a mesma sexa cuberta pola maneira legalmente establecida. A toma de posesión efectuarase no prazo de 05 días, contado a partir do día seguinte ao da publicación do seu nomeamento no BOP, De non tomar posesión no prazo indicado o nomeado quedará na situación de cesante, a non ser que presente causa xustificada que deberá ser alegada e aceptada. O persoal interino cesará cando a praza se provea por funcionario de carreira ou a Corporación considere que cesaron as razóns de urxencia que motivaron a súa cobertura interina. Asemade, en cumprimento do ordenado na citada resolución publícase a listaxe de reserva ou de agarda de acordo co establecido na base 12º e que está integrada polos aspirantes que superaron o procedemento selectivo e non obtiveron a praza, do seguinte xeito: Documento asinado electronicamente á marxe.
CONTA XERAL 2017
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 07/12/2018)

A Comisión Informativa de Economía e Facenda e Especial de Contas do Concello de A Illa de Arousa, en sesión celebrada en data 26 de novembro de 2018, ditaminou favorablemente a aprobación da Conta Xeral do Concello do exercicio de 2017, previamente rendida polo seu Presidente, polo que en cumprimento do disposto no Texto Refundido da Lei reguladora das Facendas Locais, exponse ó público por un período de quince días, durante os cales e oito mais os interesados poderán presentar reclamacións, reparos ou observacións. Na Illa de Arousa. O ALCALDE Fdo. Carlos Iglesias Cores
DH. W36.59480. SOLICITUDE DE SERAFÍN RIAL LODEIRO DE AUTORIZACIÓN DE OBRAS NO LUGAR DE ESTIVADA, PARROQUIA DE ALDÁN, CONCELLO DE CANGAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 19/04/2018)

As obras solicitadas consisten no recuamento de muro perimetral de peche da parcela de referencia castastral 36008A026004490001KY, situado en zona de policía do río Orxas, deixando expedita a zona de servidume, no lugar de Estivada, parroquia de Aldán, concello de Cangas (Pontevedra). O peche ten unha altura duns 17,90 metros e unha altura máxima de 2,20 metros. Instalarase a unha distancia mínima de 5,00 metros do río Orxas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 26 de marzo de 2018.—O Xefe do Servizo Territorial. (P. S. Resoluc. dirección de Augas de Galicia do 20/02/2017), Alberto Bosquet Herreros.
APROBACIÓN DEFINITIVA DE DIFERENTES SUBVENCIÓNS NOMINATIVAS POR ACORDO DO PLENO DO 22 MARZO DE 2018
ADMINISTRACIÓN LOCAL — Municipal — Redondela (Subvencións e axudas, 08/05/2018)

Trala aprobación definitiva do acordo do Pleno do Concello de Redondela, con data do 22 de marzo de 2018, de aprobación de diferentes subvencións nominativas para o exercicio 2018, publícase cumprindo o previsto no artigo 169.1 do Real Decreto Lexislativo 2/2004, do texto refundido da Lei reguladora das Facendas Locais trala súa exposición pública e sen que se presentasen reclamacións. Publícase para os efectos previstos na lexislación citada, facendo constar que contra a aprobación definitiva poderá interpoñerse un recurso contencioso-administrativo, segundo o disposto no artigo 171 do Real decreto lexislativo 2/2004, do texto refundido da Lei reguladora das Facendas Locais, no prazo de dous meses que contarán a partir da publicación no Boletín Oficial da Provincia.
ORDENANZA DE ORGANIZACIÓN E FUNCIONAMENTO DAS INSTALACIONS DEPORTIVAS DO CIRCUITO DE KARTING A MADALENA
ADMINISTRACIÓN LOCAL — Municipal — Forcarei (Ordenanzas e Regulamentos, 09/07/2018)

En sesión plenaria celebrada o 21 de xuño de 2018 acordouse a aprobación inicial da Ordenanza municipal reguladora de ORGANIZACIÓN E FUNCIONAMENTO NAS INSTALACIÓNS DEPORTIVAS MUNICIPAIS DA PISTA DE KARTING DA MADALENA. Someter dita Ordenanza municipal a información pública e audiencia dos interesados, con publicación no Boletín Oficial da Provincia e taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Simultaneamente, publicarase o texto da Ordenanza municipal no portal web do Concello e na sede electrónica co obxecto de dar audiencia aos cidadáns afectados e solicitar cantas achegas adicionais poidan facerse por outras persoas ou entidades. Solicitase a opinión das organizacións ou asociacións recoñecidas por lei que agrupen ou representen ás persoas cuxos dereitos ou intereses lexítimos vérense afectados pola norma e cuxos fins garden relación directa co seu obxecto. DOCUMENTO ASINADO ELECTRONICAMENTE
COBRANZA PADRÓN DA PRAZA, 1º TRIMESTRE 2018
ADMINISTRACIÓN LOCAL — Municipal — Cambados (Recadación, 15/05/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POLO SERVIZO DA PRAZA DO 1ºTRIMESTRE DO 2018 o seguinte: Durante o prazo comprendido entre 21 de Maio de 2018 ata o 23 de Xullo de 2018, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuaráse durante a segunda semana do mes de de Xuño de 2018. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE OFICIALA OU OFICIAL AGRÍCOLA, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 24/08/2018)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección dunha praza de oficiala ou oficial agrícola, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 17 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
ADXUDICACIÓN DA SUBMINISTRACIÓN MEDIANTE RENTING DE VEHÍCULO DE POLICÍA LOCAL
ADMINISTRACIÓN LOCAL — Municipal — Porriño, O (Contratos administrativos, 09/07/2018)

Por acordo da Xunta de Goberno Local, de data 31 de maio de 2018, procedeuse á adxudicación no procedemento da contratación da “subministración dun vehículo patrulla para a policía local”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 39/17 a) Descrición do obxecto: subministración dun vehículo patrulla para a policía local, mediante arrendamento a) Tramitación: ordinaria b) Procedemento: aberto a) Orzamento total: 55.200 € ( 45.619,84€ máis 9.580,16 € en concepto de IVE) a) Data: 31.05.18 b) Contratista: TIALOC INVESTIMENTS SLU c) Nacionalidade: Española d) Importe da adxudicación: 55.200€ (IVE engadido) cunha cuota mensual de 950,41€/mes (máis o IVE) e) Formalización: 18.06.18 www.contratosdegalicia.es O Porriño, 28 de xuño de 2018. A Alcaldesa. Eva Garcia de la Torre
APROBACIÓN INICIAL DO PRESUPOSTO XERAL 2018
ADMINISTRACIÓN LOCAL — Municipal — Tui (Presupostos e cadros de persoal, 12/06/2018)

Aprobado inicialmente polo Pleno da Corporación, en sesión ordinaria de data 31 de maio de 2018, o Presuposto para o exercicio económico do 2018, as súas Bases de execución e o Cadro de persoal para o devandito exercicio, en cumprimento do disposto no artigo 169.1 do RDL 2/2004, do 05.03 TRLRFL, e disposicións concordantes, exponse ao público na Intervención deste concello, polo prazo de quince días hábiles, que comezarán a contar dende o seguinte ao da inserción do presente edicto no “Boletín Oficial da Provincia", ao obxecto de que durante o mesmo se poidan facer as reclamacións e suxestións que se consideren oportunas, as que deberán ser dirixidas ao Sr. Alcalde-Presidente desta Corporación. Tui. Documento asinado dixitalmente á marxe. O alcalde
CONCESIÓN ADMINISTRATIVA DO USO PRIVATIVO DOS POSTOS 1 E 8 DA PRAZA DE ABASTOS
ADMINISTRACIÓN LOCAL — Municipal — Mondariz (Contratos administrativos, 14/02/2018)

De conformidade coa Resolución de Alcaldía de data 6 de febreiro de 2018 por medio do presente anuncio efectúase convocatoria de o procedemento ABERTO, mediante tramitación ORDINARIA para a adxudicación de “Concesión administrativa do uso privativo dos Postos 1 e 8 da Praza de Abastos de Mondariz” conforme aos seguintes datos: Datos xerais e datos para a obtención da información: a) Organismo: Concello de Mondariz. b) Dependencia que tramita o expediente. Secretaría c) Obtención de documentación e información: d) Número de expediente: 114/2018. a) Tipo: Concesión administrativa b) Descrición. “ Concesión administrativa do uso privativo dos Postos 1 e 8 da Praza de Abastos” c) División por lotes e número de lotes/número de unidades. Dous postos: POSTO 1.—300 euros / anuais POSTO 8.—1.200 euros/ anuais d) Lugar de execución/entrega: 1) Domicilio. Concello de Mondariz.2) Localidade e código postal. Merouces nº 16, Mondariz. e) Prazo de execución/entrega:20 anos + prórroga de 5 anos. f) Admisión de prórroga. Si i) CPV (Referencia de Nomenclatura): 45212400 a) Tramitación: Ordinaria b) Procedemento: Aberto c) Poxa electrónica. Non d) Criterios de adxudicación. Varios criterios de adxudicación POSTO Nº 1.300 EUROS/ ANUAIS POSTO Nº 8.1.200 EUROS / ANUAIS Tipo garantía: DEFINITIVA. Garantia: 500 EUROS Data de constitución: COA FORMALIZACIÓN CONTRATO. Data de vencemento: TRLCSLP a) Clasificación (grupo, subgrupo e categoría): A prevista nos Pregos. b) Solvencia económica e financeira e solvencia técnica e profesional: A prevista nos Pregos. a) Data límite de presentación: 15 días hábiles a contar desde o día seguinte da publicación no BOP b) Modalidade de presentación: correo postal ou presencial c) Lugar de presentación: 1. Dependencia. Concello de Mondariz 2. Domicilio. C/ Merouces nº 16 3. Localidade e código postal.36.870 Mondariz.4. Dirección electrónica: http://mondariz.sedelectronica. gal a) Descrición. Concello de Mondariz. b) Dirección. C/ Merouces nº 16 c) Localidade e código postal.36.870, Mondariz. d) Data e hora. Nun prazo máximo de dez días dende o día seguinte o fin de presentación de proposicións. Por conta do licitador DOCUMENTO ASINADO ELECTRONICAMENTE
APROBACIÓN INICIAL DO ORZAMENTO MUNICIPAL DO CONCELLO DE DOZÓN PARA O EXERCICIO 2018
ADMINISTRACIÓN LOCAL — Municipal — Dozón (Presupostos e cadros de persoal, 04/07/2018)

Aprobado inicialmente polo Pleno da Corporación, en sesión extraordinaria de data 22 de xuño de 2018, o Orzamento Municipal correspondente ao exercicio económico 2018, así coma as Bases de Execución, Relación de Postos de Traballo e o Cadro de Persoal, a asignación a grupos políticos, as subvencións nominativas e demais documentación que integra o expediente do Orzamento; dando cumprimento ao artigo 169.1 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público por un prazo de quince días hábiles, contados a partir do día seguinte ao da publicación deste anuncio no Boletín Oficial da Provincia, durante os cales os interesados poderán examina-lo e presentar reclamacións ante o Pleno da Corporación, segundo se sinala no artigo 170 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O Presuposto Municipal considerarase definitivamente aprobado si durante o devandito prazo non se presentasen reclamacións ó mesmo, ó abeiro do artigo 169.1 do R. D. Lvo.2/2004, do 5 de marzo. Dozón, 25 de xuño de 2018 O ALCALDE Adolfo Campos Panadeiros
CONVOCATORIA PARA A FORMALIZACIÓN DAS ACTAS DE OCUPACIÓN DOS BENS E DEREITOS AFECTADOS POLAS OBRAS DO PROXECTO DE CONSTRUCIÓN ACTUACIÓNS DE MELLORA NA ESTRADA PO-235, 1ª FASE, NO CONCELLO DA LAMA, DE CLAVE PO/15/058.10.1
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 14/05/2018)

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo resolveu proceder a efectuar o pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal da Lama con motivo das obras do “proxecto de construción actuacións de mellora na estrada PO- 235, 1ª fase, no concello da Lama, de clave PO/15/058.10.1”, aos propietarios das fincas cuxa relación figura exposta no taboleiro de anuncios do concello referido, que se efectuará proximamente mediante transferencia bancaria. No caso de non ter presentado a documentación que lle acredite como titular da finca, o certificado de titularidade da conta bancaria, con códigos IBAN e BIC, e a copia do D. N. I., así como nos demais supostos previstos no artigo 51 do Regulamento de Expropiación Forzosa do 26 de abril de 1957 consignarase o importe na Caixa Xeral de Depósitos. En cumprimento do artigo 55 do Regulamento de Expropiación Forzosa do 26 de abril de 1957 convócase ao acto de formalización das actas de ocupación o cal terá lugar: Concello: A Lama. Lugar: Casa Consistorial da Lama. Data: 8 de xuño de 2018, ás dez horas trinta minutos No mesmo acto ofertaranse aos propietarios as valoracións establecidas pola Administración para cada unha das fincas en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. Pontevedra, 8 de maio de 2018. Raymond Michael Sellami Dufol do Servizo Provincial de Pontevedra
EXPOSICIÓN AO PÚBLICO DA CONTA XERAL DO ORZAMENTO DO EXERCICIO 2017
ADMINISTRACIÓN LOCAL — Municipal — Poio (Presupostos e cadros de persoal, 30/05/2018)

Ditaminada pola Comisión Especial de Contas deste Concello, en sesión celebrada o día 21 de maio de 2018, a Conta Xeral correspondente ao exercicio económico 2017, de acordo co establecido no artigo 212.3 do Texto Refundido da Lei de Facendas Locais, aprobada por Real Decreto Lexislativo 2/2004, de 5 de marzo, sométese a información pública polo prazo de 15 días, durante os cales e oito máis os interesados poderán presentar reclamacións, reparos ou observacións en contra da mesma, os cales deberán ir dirixidos ao Sr. Alcalde-Presidente desta Corporación. Asinado dixitalmente á marxe. O alcalde Luciano Sobral Fernández